एभरटनमाथि चेल्सी हाबी
चेल्सीले इंग्लिस प्रिमियर लिगमा सोमबार एभरटनलाई घरेलु मैदानमा २–० ले हराएको छ । यससँगै टोली शीर्ष चारमा कायम रह्यो । चेल्सी यो जितपछि २८ खेलबाट ५० अंक बटुली चौथो स्थानमा छ ।
लन्डन — चेल्सीले इंग्लिस प्रिमियर लिगमा सोमबार एभरटनलाई घरेलु मैदानमा २–० ले हराएको छ । यससँगै टोली शीर्ष चारमा कायम रह्यो । चेल्सी यो जितपछि २८ खेलबाट ५० अंक बटुली चौथो स्थानमा छ । बेन गडफ्रेले आत्मघाती गोल गरेपछि चेल्सीका लागि जोरजिन्होले पेनाल्टीबाट दोस्रो गोल थपे । एभरटन भने ४६ अंकमा छैटौं स्थानमा झरेको छ । अर्को खेलमा वेस्ट ह्यामले लिड्स युनाइटेडलाई २–० ले हरायो । यो जितपछि वेस्ट ह्याम ४८ अंकसाथ पाँचौं स्थानमा उक्लिन सफल रह्यो । वेस्ट ह्यामले जेसी लिन्गार्डको गोलले अग्रता लिएपछि क्रेग डसनले दोस्रो गोल थपे । 